ಇಸ್ರೇಲ್ (ಯಿಸ್ರೆಇಲ್), ಅಧಿಕೃತವಾತ್ ಇಸ್ರೇಲ್ ರಾಜ್ಯ ( ಮೆದೀನತ್ ಯಿಸ್ರೇಎಲ್,ದವ್ಲತ್ ಇಸ್ರೇಇಲ್), ಮೆಡಿಟೆರೇನಿಯ ಸಮುದ್ರತ ಆಗ್ನೇಯಕ್ಕ್ ಇಪ್ಪುನ [[ಪಶ್ಚಿಮ ಏಷ್ಯಾ]]ತ ಒಂಜಿ ದೇಶ. ಉತ್ತರಕ್ಕ್ ಲೆಬನನ್, ಮೂಡಗ್ [[ಸಿರಿಯ]] ಬುಕ್ಕ ಜಾರ್ಡನ್, ನೈರುತ್ಯಕ್ಕ್ ಸಂಯುಕ್ತ ಅರಬ್ ಗಣರಾಜ್ಯ ಈಜಿಪ್ಟ್ ದೇಶ ದೊಟ್ಟ್‌ಗ್ ಗಡಿನ್ ಇಸ್ರೇಲ್ ಹಂಚಿಕೆ ಮಾಲ್ತಂಡು. ಪ್ಯಾಲೆಸ್ತೈನ್ ರಾಷ್ಟ್ರೀಯ ಪ್ರಾಧಿಕಾರ ಆಡಳಿತ ನಡಪ್ಪುನ ಪಶ್ಚಿಮ ದಂಡೆ ಬುಕ್ಕ ಗಾಜಾ ಪಟ್ಟಿಮುಟ್ಟ ಉಂಡು. ಉಂದು ಪ್ರಪಂಚತ ಏಕೈಕ ಯಹೂದಿ ರಾಷ್ಟ್ರ. ಇಸ್ರೇಲ್ ಬೈಬಲಿತ ಕಾಲೊಡ್ ಯೆಹೂದಿ ಜನಸಮುದಾಯಂದು ಪುದಾರ್ ಆತ್ತತಂಡ್ ದುಂಬು ಹೀಬ್ರೂ ರಾಜ್ಯಕ್ಕ್ ಉಂದೆ ಅಂಕಿತವಾತ್ಂಡ್. ಈ ಗಣರಾಜ್ಯ 1948ರ ಮೇ 15ಗ್ ಅಸ್ತಿತ್ವಕ್ಕ್ ಬಂತ್ಂಡ್. . 1948ರ ವರೆ ಮುಟ್ಟ ಬ್ರಿಟಿಷ್ ರಕ್ಷಿತ ಪ್ರದೇಶವಾತ್ ಪ್ಯಾಲಿಸ್ಟೈನಿನ ಬಹುಭಾಗ ಇತ್ತೆ ಇಸ್ರೇಲಿತ ಭೂಭಾಗ. ವಿಸ್ತೀರ್ಣ 7,999 ಚ. ಮೈ. 1961ರ ಜನಗಣತಿತ ಪ್ರಕಾರ ಪ್ರಜಾಸಂಖ್ಯೆ 21,79,491 ; ಇಂದೆಟ್ 19,32,357 ಜನ ಯೆಹೂದ್ಯರ್ ; 1,70,830 ಮಂದಿ ಮುಸ್ಲಿಮೆರ್ ; 50,543 ಕ್ರೈಸ್ಎತರ್ ; 24,282 ಮಂದಿ ಡ್ರೂಸ್ ಜನ. ರಾಜಧಾನಿ ಜೆರೂಸಲೆಂ.